Rikunarita-ORG/Wikinium huggingface dataset:
# Lielbritānija (sala)[labot | labot pirmkodu]

Lielbritānijas salas atrašanās vieta Eiropā
**Lielbritānija** ir sala kontinentālās Eiropas ziemeļrietumos. Lielbritānija ir astotā lielākā sala pasaulē, kā arī lielākā sala Eiropā. Uz tās dzīvo 66,02 miljoni iedzīvotāju un tā ir trešā visapdzīvotākā sala uz Zemes. Rietumos no tās atrodas vēl viena liela sala — Īrija, kā arī tai apkārt atrodas vēl ap 1000 mazāku salu.

Lielbritānija veido lielāko daļu no Apvienotās Karalistes teritorijas, tādēļ šo valsti nereti dēvē par Lielbritāniju.

## Ārējās saites

* Vikikrātuvē par šo tēmu ir pieejami multivides faili. Skatīt: Lielbritānija.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Mija Hemma[labot | labot pirmkodu]

Mija Hemma |  |
| Personas dati |
| Dzimusi | 1972. gada 17. martā |
| Dzimšanas vieta |  Selama, Alabama, ASV |
| Augums | 165 cm |
| Sporta veids | futbols |
| Pozīcija | Uzbrucēja |
| Profesionālie klubi (dati uz 2007) |
| Sezonas | **Klubs** | **Sp†** | **(v)†** |
| 1989–1993 |  North Carolina Tar Heels | 100 | (103) |
| 2001–2003 |  Washington Freedom | 49 | (25) |
| Nacionālā izlase (dati uz 2007) |
| 1987–2004 |  ASV | 275 | (158) |
| † Spēles (gūti vārti) tikai līgas spēlēs profesionālos klubos |

**Mariēla Mārgarita "Mija" Hemma** (angļu: *Mariel Margaret "Mia" Hamm*; dzimusi 1972. gada 17. martā) ir bijusī amerikāņu futboliste, spēlējusi uzbrucējas pozīcijā.

Bijusi ASV izlases dalībniece. Viņa ir visu laiku rezultatīvākā ASV futboliste izlašu līmenī starp vīriešiem un sievietēm, kopumā guvusi 158 vārtus. Tāpat viņa divas reizes tikusi atzīta par gada labāko futbolisti pasaulē (2001, 2002). 2004. gadā bijušais Brazīlijas futbolists Pelē viņu iekļāva savā *FIFA 100* sarakstā kā vienu no 125 labākajiem futbolistiem futbola vēsturē. 2007. gadā tikusi uzņemta nacionālajā futbola slavas zālē. ASV izlases sastāvā izcīnījusi divas zelta medaļas Olimpiskajās spēlēs (1996, 2004) un vienu sudrabu (2000), Pasaules kausa izcīņā guvusi divas uzvaras (1991, 1999) un divas reizes izcīnījusi trešo vietu (1995, 2003).

## Ārējās saites

* Vikikrātuvē par šo tēmu ir pieejami multivides faili. Skatīt: Mija Hemma.

* *Olympedia* profils (angliski)
* *Munzüger Sport* profils (vāciski)
* *WorldFootball* profils (angliski)
* *Soccerway* profils (angliski)
* *FBref* spēlētāja profils (angliski)
* Biogrāfija
# Kauja Jadrangas ielejā[labot | labot pirmkodu]

| Kauja Jadrangas ielejā |
| --- |
| Daļa no Vjetnamas kara |
|  ASV karavīri, nogādāti sadursmes teritorijā ar helikopteriem. |
|

|  |  |
| --- | --- |
| Datums | 1965. gada 14. - 19. novembris |
| Vieta | Dienvidvjetnama |

 |
| Karotāji |
|  Amerikas Savienotās Valstis Dienvidvjetnama | Ziemeļvjetnama |
| Komandieri un līderi |
| Roberts Maknamara Ričards Novlss Timijs Brauns Herolds Mūrs Roberts Makdeids Roberts Tullijs |  Nguiens Ū Aņs Fams Kongs Kuru Lā Ņoks Čau Lē Zuaņs Fui Nguiens Van Diņs |
| Iesaistītās vienības |
|  1. kavalērijas divīzija (ASV) (aeromobilā) |  33. pulks  66. pulks |
| Zaudējumi |
|
499 (50% no visa kara pulka) |
1070 - 1753 (43 - 70% no visa kara pulka) |

**Kauja Jadrangas ielejā** jeb **Jadrangas kauja** bija pirmā liela mēroga militāra sadursme starp ASV Armiju un Vjetnamas tautas armiju Vjetnamas kara laikā. Kauja ilga trīs dienas un sastāvēja no divām galvenajām sadursmēm. Tā ir iegājusi vēsturē kā pirmais liela mēroga aviouzbrukums ar helikopteru iesaisti, kā arī kā pirmā kauja vēsturē, kad taktiskajam atbalstam tika pielietoti *Boeing B-52 Superfortress* bumbvedēji.

## Ārējās saites

* Vikikrātuvē par šo tēmu ir pieejami multivides faili. Skatīt: Kauja Jadrangas ielejā.

|  Ārējo resursu video |
| --- |
|  | Bill Beck |
|  | Tracy Black Enders |
|  | George Forrest |
|  | Ed Freeman |
|  | William Lund |
|  | Harold Moore pt 1 |
|  | Harold Moore pt 2 |
|  | Ramon Antonio Nadal |
|  | Enrique Pujals |

* LZ X-Ray
* Jack Smith's account of the battle
* Jack P. Smith. «Death in the Ia Drang Valley». *Neil Mishalov*, 1998. gada 17. novembris. Arhivēts no oriģināla, laiks: 2009. gada 4. augusts. Skatīts: 2009. gada 28. jūlijs.
* Panel discussion on the Battle of Ia Drang, featuring Vince Cantu, Bruce Crandall, Joseph Galloway, Tone Johnson, and Joe Marm, April 26, 2016, C-SPAN
# 1639. gads

|  |  |
| --- | --- |
| **Tūkstošgades:** | * 1. tūkstošgade
* **2. tūkstošgade 3. tūkstošgade
 |
| **Gadsimti:** | * 16. gadsimts
* **17. gadsimts 18. gadsimts
 |
| **Desmitgades:** | * 1620 – 1629
* **1630 – 1639 1640 – 1649
 |
| **Gadi:** | * 1636
* 1637
* 1638
* **1639 1640
* 1641
* 1642
 |

1639. gada citi notikumi|
Latvija |

1639. gads citos kalendāros| Gregora kalendārs | 1639 *MDCXXXIX* |
| Ab urbe condita | 2392 |
| Armēņu kalendārs | 1088 ԹՎ ՌՁԸ |
| Asīriešu kalendārs | 6389 |
| Bahāju kalendārs | −205 — −204 |
| Bengāliešu kalendārs | 1046 |
| Berberu kalendārs | 2589 |
| Budistu kalendārs | 2183 |
| Birmiešu kalendārs | 1001 |
| Bizantiešu kalendārs | 7147—7148 |
| Ķīniešu kalendārs | 戊寅年 (Zemes tīģeris) 4335 vai 4275     *— līdz —* 己卯年 (Zemes trusis) 4336 vai 4276 |
| Koptu kalendārs | 1355—1356 |
| Etiopu kalendārs | 1631—1632 |
| Ebreju kalendārs | 5399—5400 |
| Hindu kalendāri |  |
|  - *Vikram Samvat* | 1695—1696 |
|  - *Shaka Samvat* | 1561—1562 |
|  - *Kali Juga* | 4740—4741 |
| Holocēna kalendārs | 11639 |
| Igbo kalendārs | 639—640 |
| Irānas kalendārs | 1017—1018 |
| Islāma kalendārs | 1048—1049 |
| Jūlija kalendārs | Gregora kalendārs mīnus 10 dienas |
| Korejas kalendārs | 3972 |
| Šī kaste: * skatīt
* diskusija
* labot
 |

**1639**. (MDCXXXIX) bija parastais gads, kas sākās sestdienā.

## Notikumi

* 18. jūnijs - tiek parakstīts Bervikas miera līgums starp Angliju un Skotiju.

### Nezināms datums

* Dibināta Mongolijas galvaspilsēta Ulanbatora.

## Dzimuši

* 22. decembris - Žans Rasins (*Jean Racine*), franču dramaturgs (miris 1699.)

## Miruši

* 21. maijs - Tomazo Kampanella, itāļu filozofs, teologs, dzejnieks - viens no pirmajiem utopiskā sociālisma pārstāvjiem. (dzimis 1568.)
# HuffPost[labot | labot pirmkodu]

| *HuffPost* |
| --- |
|  |
| Žanrs |
ziņas |
| Dibināts |
2005. gada 9. maijā |
| Dibinātājs | * Ariana Hafingtone
* Kenets Lerers
* Džons Pereti
* Endrū Breitbārts
 |
| Galvenais birojs | Brodveja 770, Ņujorka |
| Galvenās personas | * Ariana Hafingtone
* (galvenā redaktore)
* Džerads Grusds
* (izpildirektors)
* Rojs Sikofs (redaktors)
* Anni Sinkleira
* (franču versijas redaktore)
 |
| Darbinieki |
850 |
| Mātes uzņēmums | *BuzzFeed* |
| Devīze |
"*The Internet Newspaper: News, Blogs, Video, Community*" |
| Tīmekļa vietne | huffingtonpost.com |
| Vieta *Alexa* rangā | ▼ 111 (2015. gada oktobris) |
| Reģistrācija |
nav obligāta |
| Pieejams |
angļu, franču, spāņu, itāļu, japāņu, vācu, portugāļu, korejiešu, grieķu |
| Pašreizējais statuss |
aktīvs |

HuffPost (agrāk The Huffington Post, dažreiz saīsināts arī kā HuffPo) ir ASV tiešsaistes ziņu agregators un tīmekļa žurnāls. Tas pieder *BuzzFeed*.
Vietnes izveidotāji ir Arina Hafingtone, Kenets Lerers, Endrū Breitbārts un Džons Pereti. Vietne publicē gan starptautiska mēroga, gan vietējās ziņas, tīmekļa žurnālus un autoru rakstus par politiku, uzņēmējdarbību, izklaidi, apkārtējo vidi, tehnoloģijām, dzīvesstilu, kultūru, veselību, sieviešu interesēm un reģionālos jaunumus.

2012. gadā *The Huffington Post* kļuva par pirmo Amerikas Savienotajās Valstīs veidoto komerciālo digitālo mediju, kas saņēma Pulicera balvu.

2020. gada novembrī *Verizon Communications* meitas uzņēmums *Verizon Media* pārdeva *HuffPost* ASV interneta mediju uzņēmumam *BuzzFeed*.

## Atsauces

## Ārējās saites

* Oficiālā tīmekļa vietne
# Namībija[labot | labot pirmkodu]

| Namībijas Republika*Republic of Namibia* |
| --- |
|

|  |  |
| --- | --- |
|  |  |
| Karogs | Ģerbonis |

 |
| **Himna:Namibia, Land of the Brave* |
| Location of Namibia Namībijas atrašanās vieta Dienvidu Āfrikā |
| **Galvaspilsēta** (un lielākā pilsēta)
  | Vindhuka ﻿ / ﻿ |
| Valsts valodas | angļu valoda |
| Valdība | Republika |
|  -  | Prezidents | Netumbo Nandi-Ndaitwah |
|  -  | Viceprezidents | Lucia Witbooi |
|  -  | Premjerministrs | Elijah Ngurare |
| Neatkarība |
|  -  | no Dienvidāfrikas | 1990. gada 21. martā  |
| Platība |
|  -  | Kopā |  825,418 km² (34.)

 |
| Iedzīvotāji |
|  -  | iedzīvotāji 2025. gadā. gadā | 3 092 816 (138.) |
|  -  | Blīvums | 3,7/km² (235.)
 |
| **IKP** (PPP) | 2023. gadā. gada aprēķins |
|  -  | Kopā | 30,663 miljardi  |
|  -  | Uz iedzīvotāju | 11.603  |
| **Džini koef.**  | 0,707  |
| **TAI** (2022) | ▲ (0,610 vidējs) (142.) |
| Valūta | Namībijas dolārs (`NAD`)  |
| Laika josla | WAT (UTC+1) |
|  -  | Vasarā (DST) | WAST (UTC+2) |
| Interneta domēns | .na |
| ISO 3166-1 kods | 516 / NAM / NA |
| Tālsarunu kods | +264
  |

**Namībija** (angļu: *Namibia*), oficiāli **Namībijas Republika** (*Republic of Namibia*), ir valsts Āfrikas dienvidrietumu piekrastē pie Atlantijas okeāna. Tā robežojas ar Zambiju un Angolu ziemeļos, Botsvānu austrumos un ar Dienvidāfriku austrumos un dienvidos. Lai gan tā nerobežojas ar Zimbabvi, Zambezi upe, kas veido robežu starp Botsvānu un Zambiju, atdala abu valstu teritorijas.

Tās galvaspilsēta un lielākā pilsēta ir Vindhuka. Namībija ir Apvienoto Nāciju Organizācijas (ANO) un Dienvidāfrikas Attīstības kopienas (SADC), Āfrikas Savienības (ĀS), un Nāciju Sadraudzības locekle. 2020. gadā tajā dzīvoja 2 550 226 iedzīvotāji.

## Vēsture

Namībiju senos laikos apdzīvoja bušmeņi, damari un namakva, un ap 14. gadsimtu tajā imigrēja arī bantu valodās runājošie iedzīvotāji. 1884. gadā teritorija kļuva par Vācijas Impērijas protektorātu un palika par vācu koloniju ar nosaukumu Dienvidrietumu Āfrika līdz Pirmā pasaules kara beigām. 1920. gadā Tautu Savienība nodeva to kā mandāta teritoriju Dienvidāfrikai, kas tajā ieviesa savus likumus un, sākot no 1948. gada, aparteīda politiku.

Tā ieguva neatkarību no Dienvidāfrikas 1990. gada 21. martā pēc Namībijas Neatkarības kara.

## Ārējās saites

* Vikikrātuvē par šo tēmu ir pieejami multivides faili. Skatīt: Namībija.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
* Namībija - fotogrāfijas
* (angliski) Before They Pass Away: Namibia
# Lordu palāta

Lordu palātas logotips 2020
**Lordu palāta** (angļu: *The House of Lords of the United Kingdom*) ir Apvienotās Karalistes parlamenta augšpalāta.

## Vēsture

Lordu palāta radās Anglijas parlamentā 14. gadsimtā, un tolaik tajā bija tikai lielie feodāļi, kuru titulus sākotnēji varēja mantot, bet savu nosaukumu tā ieguva tikai 1544. gadā, kad tai jau bija daudz lielāka vara nekā vēlētajai Pārstāvju palātai. Augstāko palātu 1649. gadā atcēla revolucionārā valdība, kas nāca pie varas Anglijas pilsoņu kara laikā, bet 1660. gadā tā tika atjaunota.

Lordu palāta bija dominējošais spēks Lielbritānijas politiskajā sistēmā līdz pat 1830. gadiem. 1833. gadā Lordu palāta izteica neuzticību valdībai, vērtējot tās politiku attiecībā uz Spāniju. Agrāk šāda balsojuma rezultātā valdība būtu atkāpusies no amata. Tomēr šoreiz tā neatkāpās, jo Pārstāvju palāta to atbalstīja. Tādējādi sāka veidoties jauna ieraža: valdība neatkāpās no amata, ja tai Lordu palāta izteica neuzticības balsojumu, kamēr vien tā saglabāja Pārstāvju palātas uzticību.

19. gadsimta otrajā pusē arvien biežāk izskanēja balsis par Lordu palātas pilnīgu atcelšanu. 20. gadsimtā notika vairākas reformas, kuru mērķis bija demokratizācija, Lordu palātas leģitimitātes palielināšana un tās attiecību ar valdību nostiprināšana.

## Ārējās saites

* Vikikrātuvē par šo tēmu ir pieejami multivides faili. Skatīt: Lordu palāta.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Eļļa[labot | labot pirmkodu]

Motoreļļas iepildīšana automašīnas dzinējā
**Eļļa** ir jebkura nepolāra, neitrāla ķīmiskā viela, kas normālos apstākļos ir viskozs šķidrums un ir gan hidrofoba (tāda, ko ūdens neslapina), gan lipofila (tāda, kas ir taukaina). Eļļām ir augsts oglekļa un ūdeņraža saturs, un tās parasti ir viegli uzliesmojošas un slidenas. Vispārīgi termins ‘eļļa’ tiek attiecināts uz krasi atšķirīgām vielām gan pēc struktūras, gan īpašībām, gan izmantošanas. Eļļas iedala organiskajās eļļās un minerāleļļās. No organiskajām eļļām visplašāk zināmas augu eļļas, tas ir, gan pārtikas eļļas, gan gaistošās ēteriskās eļļas, bet minerāleļļas iegūst pārstrādājot naftu. Eļļas šķīst organiskos šķīdinātājos. Eļļas izmanto pārtikā, arī kā degvielu, eļļošanā un krāsu, plastmasas un citu materiālu ražošanā. Speciāli sagatavotas eļļas (ēteriskās eļļas) izmanto dažās reliģiskajās ceremonijās kā attīrītājus.

## Eļļu veidi

Eļļas iedala organiskajās eļļās un minerāleļļās. Eļļas plaši izmanto pārtikā, rūpniecībā, mehānismu eļļošanā un citur.

### Pārtikas eļļas

Saulgriežu sēklu eļļa
Pārtikas eļļas jeb cepamās eļļas ir augu vai dzīvnieku izcelsmes taukskābju glicerāti, ko izmanto cepšanā un cita veida ēdienu gatavošanā. To izmanto arī kā piedevu un aromatizatoru ēdieniem, piemēram, salātu gatavošanā. Normālos apstākļos pārtikas eļļa ir šķidra, lai gan atsevišķas eļļas, piemēram, kokosriekstu eļļa vai palmu eļļa var būt sabiezināta, saturēt piesātinātos taukus. Ir ļoti dažādas eļļas pēc izgatavotās vielas, tās var būt olīveļļa, rapšu eļļa, saulgriežu sēklu eļļa, sojas eļļa, palmu eļļa, zemesriekstu eļļa. No dzīvnieku izcelsmes eļļām izplatīta ir zivju eļļa.

### Ēteriskās eļļas

Ēteriskās eļļas ir no augiem iegūti, ūdenī nešķīstoši, viegli gaistoši aromātiski šķidrumi. Ēteriskās eļļas izmanto smaržās, kosmētikā, ziepēs un citos produktos, attiecībā uz garšvielām arī pārtikā un dzērienos, kā arī pievieno mājsaimniecības tīrīšanas līdzekļiem.

### Motoreļļas

Motoreļļas galvenā funkcija ir samazināt berzi un nodilumu kustīgajām daļām, kā arī attīrīt dzinēju no netīrumiem un citām vielām. Tā neitralizē arī skābes, kas rodas no degvielas un smērvielas oksidācijas, uzlabo virzuļa gredzenu hermētiskumu un dzesē dzinēju.

### Smērvielas

Smērvielas jeb ziežvielas parasti ir organiskas vielas, kuru uzdevums ir samazināt berzi, kā arī izdalīto siltumu, kas rodas berzes rezultātā. Bez dažādu iekārtu un ierīču iesmērēšanas, šīs vielas izmanto arī citiem mērķiem, piemēram, ultrasonogrāfijā veicot izmeklēšanu, mākslīgo locītavu ieziešanai, seksuālajās aktivitātēs izmanto lubrikantu.

### Citur

Citi eļļu izmantošanas veidi ir šādi:

* kurināmais apsildīšanai vai degviela iekšdedzes dzinējos;
* darba šķidrums hidrauliskās sistēmās;
* elektriskais izolators elektrotehnikā.

## Skatīt arī

* Eļļas lampa

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Eļļa.

* *Encyclopædia Britannica* raksts (angliski)
* Enciklopēdijas *Krugosvet* raksts (krieviski)
* «Oil | substance» (angļu). Encyclopedia Britannica.
# Madeira

|  |
| --- |
| **Madeira** |
| Madeira |
| Medeiras galvaspilsēta FunšalaMedeiras galvaspilsēta Funšala |
|

|  |  |
| --- | --- |
|  **Karogs** |  **Ģerbonis** |

 |
|  |
| Pārvaldes centrs
  | Funšala
 |
| Valsts
  |  Portugāle |
| **Platība**  |
|  - Kopējā
  | 801 km² |
| **Iedzīvotāji** (2021) |
|  - Kopā | 250 769 |
|  - Blīvums | 313,1/km² |
| Laika josla | WET (UTC0)
  |
| **Mājaslapa:** www.madeira.gov.pt |
|  **Madeira Vikikrātuvē** |

**Madeira** (portugāļu: *Madeira*) ir vulkāniska salu grupa Atlantijas okeānā pie Āfrikas krastiem ap 400 km uz ziemeļiem no Kanāriju salām, aptuveni 1000 km uz dienvidrietumiem no Lisabonas, ap 700 km uz rietumiem no Marokas krasta. Attālums no Rīgas līdz Madeiras administratīvajam centram Funšālai ir ap 4113 km.

Madeiras autonomais reģions ir viena no Portugālei piederošajām autonomajām teritorijām, kurā ietilpst Madeiras sala, Portusantu sala un neapdzīvotās salu grupas: Dezertašu salas un Selvažemas. Reģiona galvaspilsēta ir Funšāla, kur atrodas arī arhipelāga lielākā osta. Madeiras municipalitātes: Funšāla, Kaļjeta, Kamara de Lobuša, Mašiku, Ponta du Sola, Portusantu (kurā atrodas pilsēta Vilabaleira), Ribeirabrava, Santakruža, Santana, Sanvisente. Madeiras autonomais reģions ir Eiropas Savienības daļa. Madeira ir otrais turīgākais reģions Portugālē aiz Lisabonas reģiona pēc IKP uz vienu iedzīvotāju.

Madeira ir populārs tūrisma galamērķis un to katru gadu apmeklē vairāk kā miljons tūristu. Tūrisms veido 20% no salas kopējiem ienākumiem. Madeira ir pazīstama ar Madeiras vīniem, eksotiskajiem ziediem un tūristiem domātajām izpriecām, sevišķi Jaungada uguņošanām, kā arī pārgājieniem gar ūdens kanāliem jeb ievadām, kas caurvij visu salu.

## Nosaukuma izcelsme

Madeiras (IPA: [mɐ'deiɾɐ]) nosaukums cēlies no portugāļu valodas un nozīmē "koksne" jeb "koks". Šo vārdu salai piešķīra portugāļu jūrasbraucēji, kuri 15. gadsimta sākumā kolonizēja līdz tam neapdzīvoto arhipelāgu. Par Madeiras oficiālajiem atklājējiem tiek uzskatīti portugāļu jūrasbraucēji, kapteiņi Žuau Gonsalvešs Zarku un Trištau Vašs Teišeira, kuri 1418. gadā nonāca salā, kurai deva nosaukumu Portusantu. Nākamajā gadā cita ekspedīcija ar kapteini Bartolomeu Pereštrellu atklāja arhipelāga lielāko salu, kurai deva nosaukumu Madeira. Pirmo reizi nosaukums "Ilha da Madeira" (burtiski "Koku sala") minēts 1433. gada dokumentos.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Madeira.

* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Benžamins Gleizers

| **Benžamins GleizersBenjamin Glazer* |
| --- |
| Dzimis |
1887. gada 7. maijā  Belfāsta, Ziemeļīrija |
| Miris |
1956. gada 18. martā (68 gadu vecumā)  Holivuda, Kalifornija, ASV |
| Nodarbošanās | * scenārists
* kinoproducents
* kinorežisors
* skaņu ieraksta mākslinieks
 |
| Darbības gadi |
1920—1950 |
| Dzīvesbiedre |
Šerona Lina |
|

Apbalvojumi

|  |
| --- |
|  |
| Amerikas Kinoakadēmijas balva |
| * 1929 — "Labākais adaptētais scenārijs"
* 1940 — "Labākais oriģinālscenārijs"
 |

 |

**Benžamins Gleizers** (angļu: *Benjamin Glazer*; dzimis 1887. gada 7. maijā, miris 1956. gada 18. martā) bija ziemeļīru scenārists, kinoproducents, kinorežisors un skaņu ieraksta mākslinieks amerikāņu filmām no 1920. līdz 1950. gadam.

## Biogrāfija

Benžamins Gleizers piedzima Belfāstā, Ziemeļīrijā. Pēc pārcelšanās uz ASV viņš studēja Pensilvānijā un 1906. gadā ieguva advokāta izglītību.

1921. gadā Gleizers pirmo reizi iztulkoja uz angļu valodu Ferenca Molnāra lugu *Lilioms*. Viņa tulkojumu izmantoja pirmajā Brodvejas izrādē, 1930. gada kino versijai, kā arī gandrīz katrā lugas angļu versijā līdz pat mūsdienām.

Gleizers ir viens no Kino mākslas un zinātnes akadēmijas dibinātājiem. Viņš ir divkārtējs Amerikas Kinoakadēmijas balvas ieguvējs: *7th Heaven* (1927) un *Arise, My Love* (1941). Sarakstījis scenārijus filmām "Jautrā atraitne" (*The Merry Widow*), *Flesh and the Devil*, *Mata Hari*, *A Farewell to Arms*, *We're Not Dressing*, *Tortilla Flat* un citām.

1948. gadā Gleizers režisēja filmu balstoties uz Čaikovska biogrāfiju *Song of My Heart*.

Precējies ar aktrisi Šeronu Linu. Viņš mira no sirds mazspējas 68 gadu vecumā Holivudā.

## Ārējās saites

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Pīters Ferelijs

| **Pīters FerelijsPeter Farrelly* |
| --- |
| Pīters Ferelijs 2009. gadā |
| Dzimis |
1956. gada 17. decembrī  Fīniksvila, Pensilvānija, ASV |
| Nodarbošanās |
kinorežisors |
| Darbības gadi |
1994–pašlaik |
| Bērni |
2 |
|

Apbalvojumi

|  |
| --- |
|  |
| Amerikas Kinoakadēmijas balva |
| * 2018: Labākā filma ("Ceļvedis")
* 2018: Labākais oriģinālscenārijs ("Ceļvedis")
 |

 |

**Pīters Džons Ferelijs** (angļu: *Peter John Farrelly*; dzimis 1956. gada 17. decembrī) ir amerikāņu kinorežisors, scenārists un producents. Vairākas filmas režisējis kopā ar savu brāli Bobiju. Ferelijs ir režisors vairākām populārām romantiskajām komēdijām.

2018. gadā Ferelijs režisēja un bija viens no producentiem un scenāristiem komēdijdrāmai "Ceļvedis", kas saņēma Amerikas Kinoakadēmijas balvu kategorijā "Labākā filma". Ferelijs saņēma arī Kinoakadēmijas balvu kategorijā "Labākais oriģinālscenārijs" un Zelta globusa balvu kategorijā "Labākais scenārijs".

## Filmogrāfija

### Kopā ar Bobiju Fereliju

| Gads | Nosaukums | Režisors | Scenārists | Producents |
| --- | --- | --- | --- | --- |
| 1994 | "Stulbs un vēl stulbāks" (*Dumb and Dumber*) |  |  |  |
| 1996 | *Kingpin* |  |  |  |
| 1998 | "Šis un tas par Mēriju" (*There's Something About Mary*) |  |  |  |
| 1999 | "Likteņa pavērsiens" (*Outside Providence*) |  |  |  |
| 2000 | "Es, es pats un Airīna" (*Me, Myself & Irene*) |  |  |  |
| 2001 | "Osmoza Džons" (*Osmosis Jones*) |  |  |  |
| "Smagi iemīlējies" (*Shallow Hal*) |  |  |  |
| 2003 | "Blakus Tev" (*Stuck on You*) |  |  |  |
| 2005 | "Beisbola drudzis" (*Fever Pitch*) |  |  |  |
| "Zvanītājs" (*The Ringer*) |  |  |  |
| 2007 | "Manu murgu meitene" (*The Heartbreak Kid*) |  |  |  |
| 2011 | "Ārpuslaulības nedēļa" (*Hall Pass*) |  |  |  |
| 2012 | *The Three Stooges* |  |  |  |
| 2014 | "Stulbs un vēl stulbāks 2" (*Dumb and Dumber To*) |  |  |  |
| TBA | *Dear Santa* |  |  |  |

### Solo darbi

| Gads | Nosaukums | Režisors | Scenārists | Producents |
| --- | --- | --- | --- | --- |
| 2013 | "Filma 43" (*Movie 43*) |  |  |  |
| 2018 | "Ceļvedis" (*Green Book*) |  |  |  |
| 2022 | *The Greatest Beer Run Ever* |  |  |  |
| 2024 | *Ricky Stanicky* |  |  |  |

## Ārējās saites

* Vikikrātuvē par šo tēmu ir pieejami multivides faili. Skatīt: Pīters Ferelijs.
* Oficiālā tīmekļa vietne

* *IMDb* profils (angliski)
* *AllMovie* profils (angliski)
# Bobs Houps

| Bobs Houps  *Bob Hope* |
| --- |
|  |
| Dzimis |
1903. gada 29. maijā  Londona, Anglija, Apvienotā Karaliste |
| Miris |
2003. gada 27. jūlijā (100 gadu vecumā)  Losandželosa, Kalifornija, ASV |
| Tautība |
Amerikānis |
| Darbības gadi |
1919–1997 |
| Žanri |
komiķis, aktieris, dziedātājs, dejotājs, autors |
| Dzīvesbiedrs |
Greisa Luīza Troksela (1933–1934) Doloresa Houpa (1934–2003; līdz Houpa nāvei) |
| Paraksts |  |

**Bobs Houps** (angļu: *Bob Hope*; dzimis **Leslijs Tauness Houps** (*Leslie Townes Hope*) 1903. gada 29. maijā, miris 2003. gada 27. jūlijā) bija Anglijā dzimis amerikāņu komiķis, aktieris, dziedātājs, dejotājs, autors.

Houps piecas reizes saņēmis Amerikas Kinoakadēmijas balvas - divas Speciālās balvas (1940, 1944), divas Kinoakadēmijas goda balvas (1952, 1965) un Džīna Heršolta humanitāro balvu (1959).

1998. gadā karaliene Elizabete II iecēla Bobu Houpu bruņinieku kārtā.

Vairāk nekā 60 gadus ilgās karjeras laikā piedalījies vairāk nekā 70 filmu un īsfilmu uzņemšanā, tai skaitā kopā ar Bingu Krosbiju un Doroteju Lamūru filmējies *Road to ...* filmu sērijā. 14 reizes vadījis Amerikas Kinoakadēmijas balvu pasniegšanas ceremonijas, piedalījies vairākos teātra iestudējumos, televīzijas pārraidēs un seriālos, ir 14 grāmatu autors. No 1941. līdz 1991. gadam bijis 57 *United Service Organizations* tūrēs, lai izklaidētu amerikāņu militāristus. 1997. gadā ASV Kongress atzina viņu par "pirmo un vienīgo ASV Bruņoto spēku goda veterānu".

Houps nomira no pneimonijas 2003. gada 27. jūlijā, divus mēnešus pēc savas 100 dzimšanas dienas svinībām. Viņa mazdēls Zeks Houps stāstīja, ka vēl uz nāves gultas vectēvs saglabājis humora izjūtu. Kad viņam jautājuši, kur viņš gribētu tikt apglabāts, viņš atbildējis: "Pārsteidziet mani" (*Surprise me*). Viņš apglabāts Boba Houpa memoriālajā dārzā Sanfernando misijas kapsētā Losandželosā.

## Atsauces

## Ārējās saites

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)